Ime i prezime

Adresa

OIB

U skladu sa odredbama Odluke o provođenju i sufinanciranju mjera energetske učinkovitosti na području grada Pule (KLASA: 372-01/23-01/43, URBROJ:2163-7-03-04-0455-23-3) te radi provođenja Javnog poziva a, u svrhu podnošenja Zahtjeva za sufinanciranje kupnje električnog vozila te realizacije sufinanciranja dajem sljedeću

**IZJAVU O PRIHVAĆANJU UVJETA RADI OSTVARIVANJA SUFINANCIRANJA KUPNJE ELEKTRIČNOG VOZILA**

**Ovu Izjavu potpisujem vlastoručno, čime pod kaznenom i materijalnom odgovornošću izjavljujem i potvrđujem da ista čini sastavni dio mog Zahtjeva za sufinanciranje kupnje električnog vozila te da sam upoznat/a sa svim propozicijama iz naprijed navedenog Javnog poziva i da iste prihvaćam te da prihvaćam prava, dužnosti i obveze Korisnika iz ove Izjave, a u svrhu ostvarivanja sufinanciranja kupnje električnog vozila, kako slijedi:**

* Električna vozila na koje se ova Izjava odnosi i čiju će kupnju Grad Pula, sukladno kriterijima i uvjetima iz Javnog poziva sufinancirati su električni bicikli i električna vozila kategorije L1 i L3.
* Da ova Izjava sadrži sve elemente koji se odnose na podnositelja Zahtjeva i kupnju električnog vozila.
* Da će Grad Pula sudjelovati sa sredstvima u iznosu od 340,00 € u sufinanciranju kupnje električnog vozila Korisniku.
* Da je Korisnik osigurao preostala sredstva nužna za kupnju gore navedenog električnog vozila.
* Da će Grad Pula Korisniku isplatiti sredstva u iznosu kako je definirano Javnim pozivom u korist IBAN-a Korisnika otvorenog kod poslovne banke Korisnika, najkasnije u roku od 15 dana od objave liste s šiframa Korisnika kojima je odobreno sufinanciranje mjera energetske učinkovitosti.
* Da se Korisnik obvezuje koristiti električno vozilo isključivo za vlastite potrebe, te ga ne može ustupiti pravnim ili fizičkim osobama.
* Da se Korisnik obvezuje zadržati električno vozilo najmanje godinu dana od dana uplate sredstava na njegov račun.
* Da u slučaju da nakon kupnje električnog vozila koja je sufinancirana od strane Grada Pule Korisnik izvrši povrat električnog vozila prodajnom mjestu te time ostvari povrat plaćenog iznosa kupoprodajne cijene ili istu zamjeni za drugu robu ili uslugu koja nije predmet ovog sufinanciranja, dužan je o istome izvijestiti Grad Pulu najkasnije u roku od 15 dana od storniranja računa predanog u Zahtjevu, te vratiti sredstva koja je primio s osnova predanog Zahtjeva.
* Da u slučaju da nakon kupnje električnog vozila koji je sufinanciran od strane Grada Pule Korisnik izvrši zamjenu električnog vozila za drugi, dužan je o istome izvijestiti Grad Pulu, najkasnije u roku od 15 dana od storniranja računa, te dostaviti Gradu presliku novog računa za električno vozilo kojim je zamijenjen prethodni. Ukoliko novo električno vozilo ne zadovoljava kriterije sukladne Javnom pozivu i ovoj Izjavi Korisnik je dužan izvršiti povrat sredstava Gradu Puli.
* Da se za vrijeme trajanja obrade Zahtjeva Korisnik obvezuje odmah, bez odgađanja, obavijestiti Grad Pulu o promjenama koje mogu utjecati na odstupanje od preuzetih obveza.
* Da Grad Pula može zahtijevati vraćanje svih isplaćenih sredstava koje je Korisnik primio, a Korisnik ovom Izjavom potvrđuje da će ih vratiti u slučaju:
* ako Korisnik prekrši obveze i dužnosti preuzete ovom Izjavom
* ako se utvrdi da je Korisnik Gradu Puli dostavio nevažeće, nepotpune, netočne i neistinite podatke čime je Grad Pulu doveo u zabludu.
* Da Grad Pula ne odgovara Korisniku za eventualnu štetu koja može nastati s osnove kupnje električnog vozila, kao što su reklamacije, servis, jamstva i sl.
* Da Grad Pula ne odgovara Korisniku za eventualnu ne realizaciju sredstava zbog pogrešnog unosa podataka u Obrazac zahtjeva ili prodajni račun od strane prodajnog mjesta.

U Puli,

Potpis podnositelja Zahtjeva